Rikunarita-ORG/Wikinium huggingface dataset:
# Ταβάς

Ένας κοίλος ταβάς σχεδιασμένος για οικιακή χρήση.
Ο **ταβάς** ή **νταβάς** είναι είδος επίπεδου ή κοίλου με μορφή δίσκου τηγάνι ή ταψί, συνήθως κατασκευασμένο από χυτοσίδηρο, αλουμίνιο ή χάλυβα . Μπορεί να είναι εμαγιέ ή μπορεί να έχει αντικολλητική επιφάνεια . Χρησιμοποιείται στις κουζίνες της κεντρικής, δυτικής και νότιας Ασίας, στον Καύκασο, την Καραϊβική και τα Βαλκάνια. Οι μεγάλου μεγέθους κοίλοι ταβάδες, μερικές φορές ονομάζονται *Σατζ* ή *σάκο ταβά*. Κάποιοι από αυτούς έχουν την δυνατότητα να αναποδογυρίζονται έτσι ώστε η κοίλη πλευρά του σκεύους να βρίσκεται στην πλευρά της εστίας και η κυρτή πλευρά να χρησιμοποιείται ως επιφάνεια μαγειρέματος για το ψήσιμο διαφόρων αρτοσκευασμάτων με μορφή πίτας. Η κοίλη πλευρά χρησιμοποιείται ως γουόκ ή τηγάνι.

Σε όλες σχεδόν τις Ινδο-Αριακές γλώσσες, όπως η Παντζάμπα, Χίντι και Ουρντού η λέξη ταβά σημαίνει μαγείρεμα Είναι *συσχετισμένο* με την περσική λέξη *tāve* ( تاوه ) η οποία χρησιμοποιείται στο Ιράν, και με την λέξη *tapa* (ტაფა) στην γεωργιανή γλώσσα, ενώ η ονομασία σατζ ( صاج ) στα Αραβικά έχει την έννοια *πυρωμένου* μετάλλικού φύλλου η τουρκική λέξη *saç* ή *sac* χρησιμοποιείται στη Νοτιοδυτική Ασία. Η λέξη *tava* χρησιμοποιείται επίσης στα Βοσνιακά, Κροατικά, Σερβικά, Ρουμανικά και Τουρκικά και αναφέρεται σε κάθε είδους τηγάνι. Στη Σερβία και τη Βουλγαρία, τα επίπεδα κεραμικά σκεύη *сач* ή *сачѐ* (sach / sache) χρησιμοποιούνται για το μαγείρεμα λαχανικών και κρέατος κομμένα σε λεπτες φέτες, ενώ ο  *тава* (ταβά) είναι μεταλλικά σκεύη ψησίματος. Στη γλώσσα παστού είναι πιο γνωστό ως tabakhey (تبخے / طبخی).

* Ψήσιμο πιτών στην κυρτή πλευρά του ταβά.
* Ταβάς με λαβές
* Γυναίκα σε χωριό της Δυτικής Όχθης ψήνει σε σατζ.
* Είδος πίτας που ψήνεται σε ένα ταβά
* Ετοιμασία είδους ψωμιού στο Βόρειο Σουδάν

## Παραπομπές
# Χυμός ροδιού

Παρασκευή χυμού ροδιού
Ο **χυμός ροδιού** βγαίνει από το στύψιμο φρέσκων ροδιών. Υπάρχουν πολλές ποικιλίες ροδιών που κάνουν για χυμό. Ο ιδανικός χυμός γίνεται στύβοντας το ρόδι μαζί με τα κουκούτσια και την ψίχα, διατηρώντας έτσι όλα τα θρεπτικά
συστατικά του ροδιού.
# Πετιμέζι

Αριστερά είναι το **πετιμέζι** και δεξιά το **μέλι**. Είναι δύο υλικά που μπορούν να αντικαταστήσουν την ζάχαρη σε διάφορα γλυκά και φαγητά, είναι εξίσου (αν όχι πιο) γλυκά, διατηρούνται για πολύ καιρό εκτός ψυγείου και δεν χρειάζονται συντηρητικά.
Το **πετιμέζι** είναι ένα παχύρρευστο σιρόπι με σκούρο χρώμα το οποίο παράγεται από το βράσιμο του μούστου. Είναι υποπροϊόν του σταφυλιού και χρησιμοποιείται κυρίως ως γλυκαντική ουσία για την παραγωγή γλυκόξινων πιάτων, για σάλτσες σαλατών, για σιρόπι γλυκών (π.χ. σε παγωτά, γιαούρτια, λουκουμάδες) και σε διάφορα ροφήματα αντί για ζάχαρη. Όπως χαρακτηριστικά λέγεται, πρόκειται για το σταφύλι σε συμπυκνωμένη μορφή, όπου σχεδόν ένα τσαμπί σταφύλι περιέχεται σε μία κουταλιά πετιμέζι.

Η λέξη "πετιμέζι" προέρχεται από την τουρκική λέξη **pekmez**, ενώ κατά το Βυζάντιο ονομαζόταν **έψημα**.

## Φαρμακευτική δράση

Το Πετιμέζι βοηθάει στην καταπολέμηση του πονόλαιμου και έχει αντιβιοτικές ιδιότητες. Είναι πλούσιο σε Βιταμίνη Β6, κάλιο, μαγνήσιο, μαγγάνιο και σίδηρο. Δεν χρειάζεται συντηρητικά, χρωστικές, ζάχαρη και διατηρείται για μεγάλο χρονικό διάστημα εκτός ψυγείου.

## Χρήση σε διάφορα μέρη της Ελλάδας

Την περίοδο της Βυζαντινής Αυτοκρατορίας, χρησιμοποιούσαν το πετιμέζι για την παρασκευή γλυκισμάτων, όπως τα παστέλια, τα καρυδάτα, την κυδωνόπαστα, τα λαλάγγια (τηγανίτες), τα κολλύρια (λουκουμάδες), οι πλακούντες (ζυμάρι με μέλι ή πετιμέζι). Στην Κρήτη ήταν το κύριο γλυκαντικό αντί της ζάχαρης. Στην Μικρά Ασία το χρησιμοποιούσαν για την παρασκευή γλυκών, όπως ο κόκκινος χαλβάς, τα κυδώνια, η κρέμα με φρέσκο γάλα και πετιμέζι.

## Δείτε επίσης

* Φαγητό
* Ελληνική Κουζίνα

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Πετιμέζι στο Wikimedia Commons
* Λεξιλογικός ορισμός του πετιμέζι  στο Βικιλεξικό
# Λιούλια κεμπάμπ

Λιούλια κεμπάπ| Προέλευση |
| --- |
| Άλλη ονομασία | Λούλε κεμπάπ |
| Περιοχή | Καύκασος, Μέση Ανατολή, Κεντρική Ασία |
| Πληροφορίες |
| Πιάτο | Κύριο πιάτο |
| Θερμοκρασία σερβιρίσματος | Ζεστό |
| Κύρια συστατικά | Αρνί, κιμάς, κρεμμύδι |
|  Σχετικά πολυμέσα |
| δεδομένα (π) |

Το **Λιούλια κεμπάπ** ή **Λούλε κεμπάπ** (αζερικά: lülə kabab‎‎) είναι κεμπάπ ψημένο σε χαλύβδινη σχάρα. Παρασκευάζεται από κιμά. Καθώς είναι σαν ρύγχος όπλου λέγεται "lülə", που σημαίνει ρύγχος στα αζερικά. Θεωρείται ότι είναι εθνικό πιάτο της αζερικής κουζίνας. Τρώγεται κυρίως στον Καύκασο, τη Μέση Ανατολή και την Κεντρική Ασία.

## Συστατικά

* Αρνί (ή κιμά πρόβειου και μοσχαρίσιου κρέας 50-50)
* Κρεμμύδι
* Λίπος ουράς πρόβατου
* Αλάτι
* Πιπέρι
* Σουμάκι (προαιρετικό)
* Πίτα (προαιρετικό)

## Προετοιμασία

Λιούλια κεμπάπ
Το μαλακό τμήμα του αρνίσιου κιμά συνδυάζεται με κρεμμύδι, χρησιμοποιώντας μια μηχανή κιμά και αναμιγνύεται με πιπέρι και αλάτι. Εκεί θα πρέπει να υπάρχουν 400 γραμμάρια κρεμμυδιού ανά 1 κιλό κιμά. Η αναλογία αυτή ακολουθείται, για να μείνει στη σχάρα. Ο πολτός κρέατος αναμιγνύεται καλά και αποθηκεύεται σε κρύα θερμοκρασία για μια ώρα. Αργότερα ο κιμάς αφαιρείται από το ψυγείο και αναμειγνύεται καλά. Ο κιμάς τυλίγεται γύρω από το κεμπάπ. Ο κιμάς παίρνει ελαφρώς μακρύ μορφή σε μια ελαφρώς ευρύ σχάρα. Στη συνέχεια τηγανίζεται σε κάρβουνο μπάρμπεκιου γνωστό ως μανγκάλ. Μαγειρεύεται για 10-15 λεπτά. Το κεμπάπ σερβίρεται μεταξύ του λαβάς. Το ρίξιμο σουμάκ είναι προαιρετικό.

## Δείτε επίσης

* Αζερική κουζίνα
* Κεμπάπ

## Παραπομπές